SPRÁVA ZO ZAHRANIČNEJ PRACOVNEJ CESTY č. 59/2016

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 3.4. (20:35) – 30.4.2016 (23:59)
ZPC prerušená v dňoch 8.4.2016 a 11.4.2016 (dovolenka) 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci apríl 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC plnila.  
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Za mesiac apríl 2016 som poslala niekoľko informácií, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. 
Rovnako som poskytla e-mailové, skypové, telefonické a osobné konzultácie k H2020 a k EÚ politikám v oblasti vedy a výskumu. 
Taktiež som sa zúčastnila na predstavení hlavných výsledkov a fungovania CzechGlobe- Ústav výskumu globálnej zmeny Akadémie vied ČR. Na seminári boli predstavené aktivity ústavu, ich zapojenie do projektov a hlavný výskum, ktorým sa zaoberajú. Spoločne zo zástupcami ústavu sme sa rozprávali aj o možnej spolupráci so SR a potenciálnych programoch a výzvach, na ktorých by mohli pracovať spoločne s niektorými subjektmi zo SR.
V mesiaci apríl som sa tiež stretla s riaditeľkou Centrálneho manažérskeho oddelenia programu „Ambient Assissted Living“ v Bruseli. Dr. Karinou Marcus a programovým manažérom Marcom Carullim, s ktorými som prebrala možnosť zapojenia sa Slovenska do AAL programu, výhody jeho členstva a výzvy, do ktorých by sa mohli slovenské subjekty zapojiť. Následne som kontaktovala príslušné autority na Ministerstve zdravotníctva.     
Účasť na konferenciách, seminároch a programových výboroch 
Počas mesiaca apríl som sa zúčastnila niekoľkých podujatí, ktoré boli organizované v Bruseli. Ich podrobný prehľad je uvedený v tabuľke 4 tejto správy. V mesiaci apríl sme v SLORD organizovali „V4 Breakfast“, pravidelné stretnutie styčných kancelárií V4, ktoré sa konajú vo forme pracovných raňajok. Hlavnou témou bolo predstavenie výsledkov krajín V4 v Horizonte 2020, ich spolupráca a finančný príspevok, ktorý zatiaľ získali v novom programovacom období. Na stretnutí sme sa s ďalšími zástupcami styčných kancelárií  zhodli na tom, že je potrebné nájsť presné projekty, a zistiť konkrétne oblasti, v ktorých je medzi krajinami najväčšia spolupráca a napomôcť pri budovaní ďalšej spolupráce a hľadania projektových partnerov. Druhom témou diskusie bola V4konferencia, ktorá sa bude konať v rámci českého predsedníctva vo Višegrádskej skupine. Témou konferencie je mobilita výskumníkov v krajinách V4 a ich skúsenosti. Za SLORD som navrhla rečníkov do oboch panelov a riešila organizačné náležitosti ich príchodu do Bruselu. Ďalšie raňajky sa budú konať dňa 13/5/2016. 
Začiatkom mesiaca apríl som sa zúčastnila na konferencii k personalizovanej medicíne, ktorú organizovalo Holandsko v rámci svojho predsedníctva v Rade EÚ a na ktorej boli predstavené priority Holandska ale aj Slovenska v oblasti personalizovanej medicíny. Holandsko v rámci svojho predsedníctva taktiež zorganizovalo seminár k budúcnosti vyššieho vzdelávania. Hlavnými témami odborného seminára bolo prepojenie vzdelávania a výskumu a online vzdelávania. Hlavné závery tohto seminára slúžia ako podklad pri spracovaní vstupov pre Radu pre vzdelávanie, mládež, kultúru a šport, ktorá sa bude konať 30.-31.5.2016 v Bruseli. K jednotlivej časti k prepojeniu výskumu a vzdelávania vzišli ako hlavné odporúčania tréning a mentoring pre učiteľov, lektorov a prednášajúcich  na vysokých školách; vytvorenie Euroepan Higher Education Teaching Price a taktiež lepšia spolupráca v rámci EÚ, výmena najlepších praktík a programy na spoločné diplomy. Toto boli všetko pomenované ako dôležité faktory na zlepšenie prepojenia medzi výskumom a vzdelávaním.  
Taktiež sa ako každý mesiac, konalo IGLO Open, ktorého témou bola pilotná fáza „Innovation deals“. Ide o pilotný prístup na pomoc inovátorom, ktorí čelia regulačným prekážkam (napr. nejasné právne ustanovenia a smernice) uzavretím dohôd so stakeholdermi a verejnými autoritami. Práve týmito dohodami sa môže vytvoriť správne prostredie pre inovácie a investície. Inovačné dohody sú novým spôsobom, ako riešiť EÚ legislatívne alebo regulačné prekážky otvoreným a transparentným spôsobom vo forme dobrovoľnej spolupráce medzi inovátormi, národnými/regionálnymi/lokálnymi autoritami a EK, aby boli dosiahnuté lepšie politické ciele na úrovni EÚ. Tieto inovačné dohody sú iniciované inovátormi samotnými alebo verejnými autoritami na dobrovoľnej báze a EK je aktívny partner, ktorý prispieva do tohto procesu svojimi hĺbkovými analýzami. 
V druhej polovici mesiaca apríl som sa zúčastnila programového výboru pre Horizontu 2020 k spoločenskej výzve 5 – Životné prostredie, klimatická zmena a suroviny. Na výbore bol témou priebeh implementácie Horizontu 2020 a správa expertnej skupiny na ERA a výskumnú politiku EÚ ako zdroja zeleného rastu a vytvárania pracovných miest. Ďalšou témou bol súčasný stav implementácie a projektov samotných v H2020. Poslednou hlavnou témou bol nadchádzajúci pracovný program na roky 2018 až 2020. V rámci tohto bodu bola prezentovaná Gap analýza s metodológiou a prvými zisteniami, stratégia na suroviny a celkové strategické programovanie na záverečný trojročný program H2020 v spoločenskej výzve 5.  
klimatické ciele  a ciele spojené s udržateľnosťou v pracovnom programe pre dopravu. Taktiež boli v rámci holandského predsedníctva predstavené priority v oblasti dopravy a to najmä v oblasti plne automatizovaných áut. Ďalšou témou agendy bola revízia pracovného programu na rok 2017 a prehľad návrhov a projektov v SC4 a FTI. 
V polovici mesiaca IGLO organizovalo návštevu Spoločného výskumného centra a jeho inštitútu pre referenčné materiály a merania – JRC IRMM v Geel, na ktorej som reprezentovala SLORD. Súčasťou celodennej návštevy centra bola návšteva haly na spracovanie referenčných materiálov, lineárneho urýchľovača a návšteva potravinového a krmivárskeho laboratória. Inštitút nám predstavila jeho riaditeľka, Elke Anklam. Je to jeden zo siedmich inštitútov, ktoré patria JRC a IRMM je druhým najväčším producentom matričných certifikovaných referenčných materiálov na celom svete a má vedúce postavenie na trhu v oblasti poskytovania geneticky modifikovaných organizmov referenčných materiálov. Taktiež je poradnou inštitúciou v meraní spojených s potravinovou bezpečnosťou, kvalitou a biotechnológiou, ako aj cenným poskytovateľom dát referenčných materiálov. 
Taktiež som sa zúčastnila na odovzdávaní EÚ ceny pre ženy inovátorky, z ktorej som napísala článok, ktorý bol uverejnený na stránke Veda na dosah. 

Prezentácia a popularizácia slovenského výskumu a inovácií

Úzko spolupracujeme so Stálym zastúpením SR pri EÚ a s Dušanom Šándorom a Andrejom Kuruczom, s ktorými sa pravidelne stretávame ohľadne podujatí, ktoré spolu pripravujeme počas SK PRES. V mesiaci apríl sme sa niekoľkokrát stretli spoločne zo zástupkyňami EK ohľadne finalizovania prípravy Bratislavskej deklarácie mladých výskumníkov a kvôli organizačným záležitostiam na konferenciu Mladí výskumníci, ktorá sa bude konať 13/6/2016 v Bruseli a na ktorej príprave sa aktívne podieľam jednak z obsahovej stránky a jednak z organizačnej. Toto podujatie sa koná v kontexte nadchádzajúceho predsedníctva Slovenska v Rade EÚ. 
V rámci popularizácie slovenskej vedy v Bruseli som organizovala neformálne podujatie Science evening, za účasti pozvaného slovenského vedca , tento raz MUDr. Richarda Imricha, DrSc. Cieľom tohto typu podujatia je zaujímavou a pútavou formou predstaviť laickej a  odbornej verejnosti výskum a vedecké aktivity slovenských vedcov. Tiež predstavuje výbornú príležitosť pre prezentáciu vedca samotného. Podujatie by malo byť určené širšej verejnosti pôsobiacej v Bruseli (IGLO, EÚ inštitúcie, diplomatov pre vedu na stálych zastúpeniach, laickej verejnosti, študentom, univerzitám...). 

Prevádzkovanie informačného portálu
Počas marca som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci marec som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Apríl  2016	
Dátum	Čas	Miesto	Účastník (SLORD)	Účastníci	Podujatie	
4.4.2016	8:30 – 10:00	SZ ČR pri EÚ	Terézia Lesayová 	 	DEBATE ON SEAL OF EXCELLENCE	
5.4.2016	11:30 – 12:30	SOST – Rue du Trône 61	SLORD 		IGLO Open – Innovation deals	
5.4.2016	13:00 – 19:30	Bibioltheque Solvay  	Terézia Lesayová 		Presidency Conference – Personalizes Medicine EAPM	
7.4.2016	13:30 – 17:00	NethER   	Terézia Lesayová 		The Future Of Higher Education 	
13.4.2016	10:00 – 13:00	Helmholtz Institute – Rue du Trône 98	Terézia Lesayová	 	Comprehensive research on the causes and consequences of the global change at the Global Change Research Institute CAS	
19.4.2016	10:00 – 17:00	Európska komisia – Centre Albert Borschette 	Terézia Lesayová		Programme Committee Transport Configuration Horizon 2020	

Stretnutia a rokovania

Apríl 2016	
Dátum	Čas	Miesto	Účastník (SLORD)	Účastníci	Téma stretnutia	Záznam	
12.4.2016	08:15 – 09:30	Justus Lipsius – Rada EÚ 	SLORD 	Dušan Šándor, Andrej Kurucz – SZ SR pri EÚ	Konferencia Young Researchers	Koordinačné stretnutie ku konferencii YR.  	
15.4.2016	09:30 – 11:00	SLORD	SLORD 	CZELO, SZ HU pri EÚ, PolSCA  	V4 Breakfast	Stretnutie k príprave podujatia „V4 for researcher´s mobility“, predstavenie najnovších štatistík o úspešností V4 krajín v horizonte 2020. 	
15.4.2016	15:00 – 16:00	Rue d´Arlon 63 – Zastúpenie BSK v Bruseli 	Terézia Lesayová, 	 Dominika Forgáčová – Zastúpenie BSK v Bruseli 	Príparava podujatia Science evening	Príprava podujatia Science evening 	
18.4.2016	15:00-16:00	EK – DG RTD 	Terézia Lesayová, Soňa Pállayová	Dušan Šándor, Andrej Kurucz – SZ SR pri EÚ 
Fabienne Gautier, Head of Unit, DG RTD
Annabelle Ascher, DG RTD EK, Anette Bjornson – DG RTD	Konferencia YR	Bratislava Declaration of the Young Researchers a konferencia YR	
20.4.2016	09:30 – 11:00	SLORD 	Terézia Lesayová, Daniel Straka  	Zuzana Lisoňová – vedúca oddelenia prípravy projektov, Univerzita Komenského 	Horizont 2020, Návšteva JPB na Slovensku	Horizont 2020, Návšteva JPB na Slovensku	
20.4.2016	16:00 – 17:00	Nordic House	Terézia Lesayová	Dr. Karina Marcus – Directr Central Management Unit AAL
Marco Carulli – Programme Officer, AAL 	Zapojenia sa SR a jeho členstvo v spoločnej iniciatíve Ambient Assisted Living	Zapojenia sa SR a jeho členstvo v spoločnej iniciatíve Ambient Assisted Living. 	
21.4.2016	12:00 – 13:30	Rue du Luxembourg 	Terézia Lesayová 	Jana Balážová – Európska komisia 	Možná spolupráca pri príprave SLORD podujatia počas Open days 	Možná spolupráca pri príprave SLORD podujatia počas Open days	
25.4.2016	14:00-16:00	Rue d´Arlon 63	Terézia Lesayová	Veľvyslanec SR pri Belgicku, Zastúpenie Regiónov v Bruseli, EP, EK, SZ SR pri EÚ, SKM	Stretnutie k podujatiam slovenských zastúpení v Bruseli	Na stretnutí som prezentovala podujatia, ktoré plánuje SLORD na rok 2016. 	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s novým Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V nadchádzajúcom roku 2016 je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov a to práve s prichádzajúcim pracovným programom na roky 2016/2017. Mnohé informácie sú priebežne zverejňované na webe SLORD, no je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebné sa aktívne zapojiť do príprav a spolupracovať so Stálym zastúpením SR pri EÚ, ako aj s inými zástupcami slovenských subjektov v Bruseli. Je potrebné tiež naďalej udržiavať komunikáciu so zastúpeniami regiónov, ktorí majú veľmi dobrý prehľad o lokálnych subjektov v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020. 
2.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Na tomto bode úpenlivo pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 9.5.2016
								
Správu schválil:  prof. RNDr. Ján TURŇA, CSc., generálny riaditeľ  ......................................